ອາກາດທີ່ຮ້ອນເອົ້າຂຶ້ນ ແລະຝົນຕົກໜັກຫລາຍຂຶ້ນ ພາໃຫ້ມີການຕາຍ ຍ້ອນໂຣກທ້ອງຂີ້​ຮາກ ຫລາຍຂຶ້ນ
ການເພີ່ມຂຶ້ນຂອງອຸນຫະພູມ ​ແຕ່ພຽງນຶ່ງອົງສາ​ເເຊລຊຽສ​ເທົ່ານັ້ນ ກໍສາມາດສົ່ງ ຜົນໃຫ້ເກີດມີ ຄົນເປັນໂຣກທ້ອງຊຸ ​ເພີ່ມຂຶ້ນ ​ຮອດສອງເທົ່າຕົວໄດ້.
ພວກນັກວິທະຍາສາດທີ່ສຶກສາຄົ້ນຄວ້າເບິ່ງຮູບການຂອງອຸນຫະພູມອາກາດແລະຝົນຕົກໃນຂົງເຂດ ຕ່າງໆທີ່ມີການລະບາດຂອງໂຣກທ້ອງຊຸ ທ້ອງຂີ້ຮາກ ຫລືອະຫິວາ ໃນເວລາຕໍ່ມານັ້ນ ກ່າວວ່າ ການເພີ່ມຂຶ້ນເລັກນ້ອຍໃນຄວາມຮ້ອນເອົ້າແລະຄວາມປຽກຊຸ່ມ ມັກຈະຕິດຕາມມາ ໂດຍການຖີບຂຶ້ນຂອງກໍລະນີຄົນເປັນໂຣກທ້ອງຊຸ ໃນໄລຍະພຽງບໍ່ເທົ່າໃດເດືອນຕໍ່ມາ ຜູ້ສື່ ຂ່າວດ້ານສຸຂະພາບຂອງວີໂອເອ Art Chimes ກ່າວວ່າ ຂໍ້ມູນທີ່ວ່ານີ້ອາດສະໜອງເຄື່ອງ ມືໃໝ່ ໃຫ້ແກ່ພວກເຈົ້າໜ້າທີ່ສາທາລະນະສຸກ ໃນການຊ່ວຍປາບປາມພະຍາດ ທີ່ເປັນອັນຕະ ລາຍຮ້າຍແຮງດັ່ງກ່າວນີ້ ວັນນະສອນມີລາຍລະອຽດ ມາສະເໜີທ່ານ ອີງຕາມອົງການອະນາໄມໂລກ ກໍແມ່ນວ່າ ມີປະຊາຊົນຫລາຍ ກວ່າ 100,000 ຄົນເສຍ ຊີວິດຈາກໂຣກທ້ອງຂີ້ຮາກຫລືອະຫິວາ ໃນທຸກໆປີເຖິງແມ່ນຈະມີຢາວັກຊີນທີ່ສາມາດ ປ້ອງກັນການຕິດເຊື້ອພະຍາດນີ້ແລະການປິ່ນປົວແບບງ່າຍໆທີ່ໄດ້ຜົນເປັນສ່ວນໃຫຍ່ກໍຕາມ ການປະກາດໃຫ້ຊາບລ່ວງໜ້າກ່ຽວກັບການລະບາດທີ່ອາດຈະເກີດຂຶ້ນນັ້ນ ອາດຈະຊ່ວຍ ໃນການປາບປາມພະຍາດທ້ອງຊຸນີ້ໄດ້ ບັດນີ້ ທີມນາໆຊາດທີມທີ່ປະຕິບັດງານຢູ່ໃນປະເທດຕັນຊາເນຍ ໄດ້ພົບເຫັນວ່າອຸນຫະພູມ ທີ່ຖີບຕົວສູງຂຶ້ນແລະຝົນຕົກເພີ່ມຂຶ້ນນັ້ນ ສາມາດເປັນຮ່ອງຮອຍໄດ້ວ່າຈະເກີດມີກໍລະນີ ຄົນເປັນໂຣກທ້ອງຊຸເພິ່ມຂຶ້ນ ຕິດຕາມມາ ທ່ານ Peter Hotez ປະທານສະມາຄົມອາເມຣິກັນວ່າດ້ວຍຢາແລະອະນາໄມເຂດຮ້ອນ ທີ່ໄດ້ລົງພິມຜົນການຄົ້ນຄວ້າໃນວາລະສານຂອງຕົນ ອະທິບາຍວ່າ: “ ທ່ານ Hotez ຊີ້ແຈງຕື່ມວ່າ ການຄົ້ນຄວ້າທີ່ຜ່ານມາໄດ້ລົງຄວາມເຫັນວ່າ ເຊື້ອແບັກທີ ເຣຍ Vibrio Cholerae ທີ່ພາໃຫ້ເປັນໂຣກອະຫິວານັ້ນ ແມ່ນສາມາດງອກຕົວຢູ່ໃນ ເຄຶ່ອງໃນຂອງສັດນໍ້ານ້ອຍໆ ທີ່ເອີ້ນວ່າ copepod ປົກກະຕິແລ້ວ ໂຣກທ້ອງຊຸຈະແຜ່ລາມອອກໄປ ຜ່ານນໍ້າທີ່ເປີະເປື້ອນແລະເມື່ອມີການ ຂະຫຍາຍໂຕຂອງເຊື້ອແບັກທີເຣຍ ເວລາອຸນຫະພູມຮ້ອນຂຶ້ນແລະຝົນຕົກເພີ່ມຂຶ້ນແລ້ວ ການຕິດເຊື້ອໂຣກນີ້ກໍຍ່ອມຈະເພີ້ມຂຶ້ນເຊ່ນກັນ ຂະນະທີ່ອາກາດໃນທົ່ວໂລກຮ້ອນເອົ້າ ຂຶ້ນໃນໄລຍະສິບປີຜ່ານມານີ້ ຈໍານວນຜູ້ເປັນໂຣກທ້ອງຊຸກໍໄດ້ເພີ້ມຂຶ້ນ ອີງຕາມອົງການ ອະນາໄມໂລກ ແລະທ່ານ Peter Hotez ຜູ້ຊ່ຽວຊານໂຣກທ້ອງຊຸ ກ່າວວ່າລັກສະນະ ຂອງການລະບາດນັ້ນ ກໍປ່ຽນແປງໄປເຊັ່ນກັນ ທ່ານນາງ Rita Reyburn ຫົວໜ້າຄະນະຂຽນລາຍງານ ແລະເພື່ອນຮ່ວມງານຂອງທ່ານ ນາງ ກ່າວວ່າ ພວກນັກວິທະຍາສາດດ້ານດິນຟ້າອາກາດທໍານາຍວ່າ ອຸນຫະພູມໂລກຈະ ຖີບຕົວສູງຂຶ້ນໃນລະຫວ່າງ 1 ຫາ 6 ອົງສາເຊລຊຽສ ໃນຕະຫລອດສັດຕະວັດຕໍ່ໜ້ານີ້ ຊຶ່ງເປັນການສໍ່ສະແດງເຖິງຄວາມເປັນໄປໄດ້ວ່າ ຈະມີການເພີ່ມຂຶ້ນໃນຈໍານວນຂອງຄົນເປັນ ໂຣກທ້ອງຊຸ ຫລືອະຫິວາ ຢູ່ໃນຫລາຍໆຂົງເຂດທີ່ທຸກຍາກຂອງໂລກນັ້ນ ການສຶກສາຄົ້ນຄວ້າ ກ່ຽວກັບຄວາມກ່ຽວພັນລະຫວ່າງອຸນຫະພູມແລະໂຣກທ້ອງຊຸ ໄດ້ຖືກ